آمریکا بیرلشمیش ایالتلری یؤنتیمی، ۵ ایلده‌ بیر ائدیلن دگرلندیرمه‌لر سونراسیندا ۱۹۹۷ده خاریجی ترور هؤرگوتلری لیسته‌سینه آلینان پ‌کاکانین لیسته‌ده قالماغا داوام ائده‌جگینی آچیقلادی.
آمریکا بیرلشمیش ایالتلری خاریجی ایشلر باخانلیغی، یازی‌لی بیر آچیقلاما وئره‌رک، بؤلوجو ترور هؤرگوتو پ‌کاکایا دایر دگرلندیرمه وئردی.
بؤلوجو ترور هؤرگوتو پ‌کاکانین ۲۰ ایلده‌ن چوخ بیر مدت‌دیر ترور هؤرگوتو لیسته‌سین‌ده اولدوغو ایفاده ائدیله‌ن آچیقلامادا، آمریکا بیرلشمیش ایالتلرینین، بو مدت عرضین‌ده پ‌کاکا تهلوکه‌سینه قارشی تورکیه و متفیقلری ایله بیرلیکده چالیشدیغی خاطیرلادیلدی.
آچیقلاما‌دا،
"آمریکا، پ‌کاکانین آوروپا و باشقا یئرلرده‌کی مالی قایناق تامین ائتمه عملیاتلاری ایله موباریزه ده داخیل اولماقلا، ناتو متفیقی تورکیه ایله اولان اورتاقلیغیمیزا گوج‌لو باغلی‌لیق گؤستریر. بوگونکو قرار، آمریکا بیرلشمیش ایالتلری خالقینا و اولوسلارآراسی توپلوما پ‌کاکانین ترور هؤرگوتو اولاراق قالدیغینی بیلدیریر. بوندان باشقا، پ‌کاکا، خاریجی ترور هؤرگوتلری لیسته‌سینه علاوه اولاراق ۲۰۰۱دن بری اؤزل اولاراق معین ائدیلمیش قلوبال تروریست لیسته‌سین‌دهیئر آلیر" ایفاده‌لری یئر آلدی.
آمریکا بیرلشمیش ایالتلری خاریجی ایشلر باخانلیغی، ترور لیسته‌سینه آلدیغی خاریجی قروپلاری ۵ ایلده بیر دگرلندیرمه‌یه آلیر. بؤلوجو ترور هؤرگوتو پ‌کاکا، ان سون ۲۰۱۳ ایلده دگرلندیریلمیش و هر ایکی لیسته‌ده ده قالماسینا قرار وئریلمیشدی.
